หนุ่มไทยชนะเติร์กเมนิสถาน 3-0 จบที่ 5 ศึกตบยู 20 ชิงแชมป์เอเชีย
วันนี้ (17 ก.ค.2559) การแข่งขัน เอสเอ็มเอ็ม วอลเลย์บอลชายรุ่นอายุไม่เกิน 20 ปีชิงชนะเลิศแห่งเอเชีย ครั้งที่ 18 ที่เกาสง อารีน่า เมืองเกาสง เขตปกครองพิเศษไต้หวัน รอบชิงอันดับที่ 5 ทีมชาติไทยลงสนามพบกับทีมชาติเติร์กเมนิสถาน สำหรับผู้เล่น 6 คนแรกของทีมไทย ได้แก่ สุพพัต กันวิหค กิติพงษ์ สุขศาลา กันตพัฒน์ คูณมี อนุตร พรมจันทร์ ฉัตรมงคล ประเกตุแก้ว บุญญฤทธิ์ วงศ์ธร และตัวรับอิสระ ณรงค์ฤทธิ์ จันทสิงห์เกมการแข่งขันในนัดนี้ ทีมวอลเลย์บอลชายไทยโชว์ฟอร์มได้ดี เอาชนะเติร์กเมนิสถาน 3-0 เซต ด้วยคะแนน 25-16 25-19 25-23 ส่งผลให้ทีมชาติไทยจบการแข่งขันด้วยอันดับที่ 5 ของรายการ หลังเกมการแข่งขัน มนต์ชัย สุภจิรกุล หรือโค้ชยุ่น ผู้ฝึกสอนของทีม กล่าวขอบใจนักกีฬาทุกคน โดยระบุว่าวันนี้สู้ได้อย่างเต็มที่ จนสามารถคว้าอันดับที่ 5 ของเอเชียมาครองได้ตามที่ตั้งเป้าไว้
ทีมวอลเลย์บอลชายไทย เอาชนะ เติร์กเมนิสถาน 3-0 เซต คว้าอันดับที่ 5 ในการแข่งขัน เอสเอ็มเอ็ม วอลเลย์บอลชายรุ่นอายุไม่เกิน 20 ปีชิงชนะเลิศแห่งเอเชีย